REPUBLIKA HRVATSKA
VUKOVARSKO-SRIJEMSKA ŽUPANIJA
  OPĆINA CERNA
OPĆINSKI NAČELNIK
KLASA: 024-02/22-01/5
URBROJ: 2196-11-01-22-1
Cerna, 24. ožujak 2022. godine

Na temelju članka 4. stavak 2. i 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", br. 86/08, 61/11, 04/18, 112/19– daljnjem tekstu: Zakon), članka 6. Odluke o ustrojstvu i djelokrugu Jedinstvenog upravnog odjela Općine Cerna, KLASA:021-05/21-01/9, URBROJ: 2212/04-02-21/1 od 27.07.2021.godine ("Službeni vjesnik" Vukovarsko-srijemske županije, br. 15/21) Općinski načelnik donosi

PRAVILNNIK
o unutarnjem redu Jedinstvenog upravnog odjela Općine Cerna

Članak 1.
Ovim Pravilnikom uređuje se unutarnje ustrojstvo Jedinstvenog upravnog odjela, nazivi i opisi poslova radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Jedinstvenog upravnog odjela Općine Cerna (u daljnjem tekstu: Jedinstveni upravni odjel).

Članak 2.
Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

Članak 3.
U jedinstvenom upravnom odjelu Općine Cerna obavljaju se poslovi utvrđeni Zakonom, Statutom Općine Cerna, Odlukom o ustrojstvu Jedinstvenog upravnog odjela Općine Cerna i ovim Pravilnikom, a posebno sljedeći poslovi:
1.	Izrada i izvršenje proračuna Općine Cerna sa svim zakonom određenim pratećim dokumentima
2.	Izrada završnog obračuna proračuna
3.	Vođenja knjigovodstvenih evidencija, evidencija financijskih prihoda i plaćanja dospjelih obveza (platni promet preko računa)
4.	Poslovi računovodstva
5.	Izrada općih akata
6.	Prostorno planiranje, zaštita okoliša, gospodarstvo
7.	Protupožarna zaštita i civilna zaštita
8.	Obavlja poslove izrade planova i donošenje programa izgradnje i održavanja komunalne infrastrukture
9.	Postupak i donošenje pojedinačnih akata vezanih uz komunalnu naknadu, komunalni doprinos, komunalne usluge i drugo
10.	Provođenja postupka javne nabave
11.	Korištenje javnih površina
12.	Ugovaranje i praćenje izvođenja radova
13.	Praćenje rada javnih poduzeća čiji je osnivač ili suosnivač Općina Cerna
14.	Rješavanje pojedinačnih zahtjeva stranaka
15.	Briga o djeci-predškolski odgoj
16.	Osiguranje uvjeta za zadovoljavanje 
17.	Prava na dostupnost informacija
18.	Kadrovski i opći poslovi za potrebe zaposlenih u Općini Cerna 
19.	Drugi poslovi utvrđeni ovim Pravilnikom

Članak 4.
Radom Jedinstvenog upravnog odjela rukovodi pročelnik Jedinstvenog upravnog odjela (u daljnjem tekstu: pročelnik).
Pročelnik organizira i usklađuje rad Jedinstvenog upravnog odjela.
Za zakonitost i učinkovitost Jedinstvenog upravnog odjela pročelnik odgovara općinskom načelniku.
U razdoblju od upražnjenja radnog mjesta pročelnika do imenovanja pročelnika na način propisan Zakonom, a najduže na 12 mjeseci, općinski načelnik može iz redova službenika Jedinstvenog upravnog odjela Općine Cerna koji ispunjavaju uvjete za raspored na predmetno radno mjesto imenovati privremenog pročelnika Jedinstvenog upravnog odjela (dalje u tekstu: privremeni pročelnik).   
Općinski načelnik može u svako doba opozvati imenovanje privremenog pročelnika.
Privremeni pročelnik ima sve ovlasti pročelnika.

Članak 5.
Pročelnik je odgovoran za zakonito i pravodobno obavljanje poslova i zadaća iz nadležnosti Jedinstvenog upravnog odjela, te sukladno tome nadzire rad službenika i namještenika, te primjenjuje stegovna ovlaštenja predviđena zakonom i drugim općim aktima Općine Cerna.

Članak 6.
Službenici i namještenici dužni su svoje poslove obavljati sukladno zakonu i drugim propisima, općim aktima Općine Cerna, pravilima struke te uputama pročelnika.
Sredstva za rad Jedinstvenog upravnog odjela osiguravaju se u proračunu Općine Cerna.

Članak 7.
U obavljanju poslova i zadataka utvrđenih ovim pravilnikom, službenici i namještenici su obvezni postupati pravodobno i zakonito.

III. PRIJEM U SLUŽBU
Članak 8.
Na posao se može primiti osoba koja nema položen stručni ispit pod uvjetom da isti položi u zakonskom roku koji se računa od dana rasporeda na radno mjesto.

Članak 9.
Probni rad za sve osobe koje se primaju na neodređeno vrijeme traje 3 mjeseca, tijekom kojeg pročelnik provjerava stručne i druge radne sposobnosti.
Ukoliko osoba tijekom probnog rada ne zadovolji uvjete, služba se otkazuje.

Članak 10.
Osobe sa završenim obrazovanjem određene stručne spreme i struke, bez radnog iskustva u odgovarajućoj stručnoj spremi i struci, kao i osobe s radnim iskustvom kraćim od vremena propisanog za vježbenički staž, mogu se primiti u službu i rasporediti isključivo kao vježbenici, po provedenom javnom natječaju.
Vježbenici se primaju u službu na određeno vrijeme u trajanju od 12 mjeseci.
Rješenje o primanju vježbenika donosi pročelnik ili službena osoba kojoj je rješavanje o tome utvrđeno opisom poslova radnog mjesta.
Vježbenici su dužni položiti državni stručni ispit na način i po postupku propisanom zakonom. Za vrijeme vježbeničkog staža vježbenik ima pravo na plaću u visini 85% plaće predviđene za radno mjesto za koje se osposobljava.

Članak 11.
Pročelnik Jedinstvenog upravnog odjela obvezan je izvješćivati Općinsko vijeće i općinskog načelnika o svome radu i stanju u Upravnom odjelu. 
Njegovu aktivnost usmjerava i usklađuje općinski načelnik.

Članak 12.
Službenici i namještenici primaju se u službu u skladu s Planom prijama u službu.

Članak 13.
Službenici i namještenici primaju se u službu na neodređeno vrijeme putem javnog natječaja koji se obvezno objavljuje u Narodnim novinama, a može se objaviti i u dnevnom ili tjednom tisku.
Službenici i namještenici mogu se primiti u službu pod određenim uvjetima i na određeno vrijeme i to putem oglasa koji se obvezno objavljuje putem nadležne službe za zapošljavanje, a može se objaviti i u jednom dnevnom ili tjednom listu.

Članak 14.
Natječaj za popunjavanje radnog mjesta službenika i namještenika raspisuje pročelnik upravnog odjela.
Natječaj za imenovanje pročelnika upravnog odjela raspisuje općinski načelnik.
Za popunjavanje radnog mjesta moraju prethodno biti osigurana sredstva u Proračunu Općine Cerna.
Rok za podnošenje prijava na natječaj ne smije biti kraći od 8 dana niti duži od 15 dana.

Članak 15.
Natječaj za prijem službenika i namještenika u upravnom odjelu provodi povjerenstvo koje imenuje pročelnik upravnog odjela.
Natječaj za imenovanje pročelnika upravnog odjela provodi povjerenstvo koje imenuje općinski načelnik.
Povjerenstvo za provedbu natječaja ima tri člana.

Članak 16.
Ispunjavanje uvjeta koje zahtjeva pojedino radno mjesto dokazuje se odgovarajućim osobnim dokumentima i dokumentima nadležnih tijela, odnosno ustanove.

Članak 17.
U postupku izbora kandidata za zasnivanje radnog odnosa provodi se prethodna provjera znanja i sposobnosti  kandidata koja se obavlja putem pisanog testiranja i intervjua, a po potrebi i putem provjere praktičnog rada na određenim poslovima.
Provjeru iz ovog članka obavlja povjerenstvo iz članka 15. ovog Pravilnika.

Članak 18.
O izboru između natjecatelja koji ispunjavaju uvjete natječaja odlučuje se rješenjem o prijemu u službu sukladno Zakonu o službenicima i namještenicima u lokalnoj i područnoj (regionalnoj) samoupravi, koje se dostavlja kandidatima prijavljenim na natječaj.
Po konačnosti rješenja o prijemu u službu donosi se rješenje o rasporedu.
Protiv rješenja iz stavka 1. ovog rješenja žalba se podnosi općinskom načelniku.		         Protiv rješenja o imenovanju pročelnika upravnog odjela žalba nije dopuštena, ali se može pokrenuti upravni spor u roku od 30 dana od dana dostave rješenja o imenovanju.

Članak 19.
Službenik i namještenik može biti rješenjem pročelnika raspoređen i na drugo radno mjesto za obavljanje poslova i zadaća koji odgovaraju njegovim stručnim odnosno radnim sposobnostima, kada to proizlazi iz potrebe obavljanja poslova i zadataka u Jedinstvenom upravnom odjelu.

Članak 20.
Pročelnik privremeno rješenjem može rasporediti službenika ili namještenika na drugo radno mjesto koje ne odgovara njegovom stupnju stručne spreme i bez njegovog pristanka, u zakonom predviđenim slučajevima te na način i po uvjetima predviđenim zakonom.
Službenik i namještenik iz stavka 1. ovog članka ostvaruje pravo na plaću radnog mjesta s kojeg je raspoređen ako je to za njega povoljnije.

IV. PLAĆE I DODACI NA PLAĆE

Članak 21.
Radna mjesta službenika i namještenika  u upravnom odjelu klasificiraju se ovisno potrebnom stručnom znanju, složenosti poslova, samostalnosti u radu, stupnju suradnje s drugim tijelima i komunikaciji sa strankama, stupnju odgovornosti i utjecaju na donošenje odluka.
Klasifikaciju radnih mjesta utvrđuje Uredbom Vlada Republike Hrvatske.

Članak 22.
Plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža

Koeficijenti složenosti poslova radnog mjesta na koje je raspoređen službenik ili namještenik utvrđeni su Odlukom o koeficijentima za obračun plaća službenika i namještenika Jedinstvenog upravnog odjela koju donosi Općinsko vijeće Općine Cerna.
Odluku o visini osnovice za obračun plaća službenika i namještenika Jedinstvenog upravnog odjela donosi općinski načelnik.

IV. RADNO VRIJEME, ODNOSI SA STRANKAMA, ODMORI I DOPUSTI

Članak 23.
Puno radno vrijeme službenika i namještenika je 40 sati tjedno.
Tjedno radno vrijeme raspoređuje se na 5 radnih dana, od ponedjeljka do petka.
U slučaju da službenik ili namještenik, zbog potreba posla, radi duže od utvrđenog radnog vremena, ostvaruje pravo na preraspodjelu radnog vremena uz suglasnost neposredno nadređenog ili plaćene prekovremene sate.

Članak 24.
Radno vrijeme Jedinstvenog Upravnog odjela je od 07,00 do 15,00 sati.
Općinski načelnik može odrediti i drukčije radno vrijeme.
Uredovno radno vrijeme, odnosno radno vrijeme za rad sa strankama je od 08,00 do 14,00 sati.

Članak 25.
Svi službenici i namještenici koji rade puno radno vrijeme imaju pravo svakog radnog dana na odmor (stanku) od 30 minuta, a koristi se od 10,00 do 10,30 sati.

Članak 26.
Između dva uzastopna radna dana službenici i namještenici imaju pravo na odmor od najmanje 12 sati neprekidno.
Članak 27.
Službenici i namještenici imaju pravo na tjedni odmor u trajanju od 48 sati neprekidno.
Dani tjednog odmora su subota i nedjelja. Ako je prijeko potrebno da službenik ili namještenik radi na dan (dane) tjednog odmora, osigurava mu se korištenje tjednog odmora tijekom sljedećeg tjedna.
Ako službenik ili namještenik radi potrebe posla ne može koristiti tjedni odmor na način iz st. 3. ovog članka može ga koristiti naknadno prema odluci nadređenog.

Članak 28.
Svi službenici i namještenici imaju za svaku kalendarsku godinu pravo na plaćeni godišnji odmor u trajanju od najmanje 20 radnih dana.

Članak 29.
Za vrijeme korištenja godišnjeg odmora službenika ili namještenika se isplaćuje naknada plaće u visini kao da je na radu.
Ništetan je sporazum o odricanju od prava na godišnji odmor, odnosno o isplati naknade umjesto korištenja godišnjeg odmora.

Članak 30.
Pri utvrđivanju trajanja godišnjeg odmora ne uračunavaju se subote, nedjelje, neradni dani i blagdani.
Vrijeme privremene nesposobnosti za rad koje je utvrdio ovlašteni liječnik ne uračunava se u trajanje godišnjeg odmora.

Članak 31.
Službenik ili namještenik koji se prvi put zaposlio ili ima prekid službe odnosno rada između dva radna odnosa duži od 8 dana, stječe pravo na godišnji odmor nakon šest mjeseci neprekidnog rada.
Prekid rada zbog privremene nesposobnosti za rad, vojne službe ili drugog zakonom određenog opravdanog razloga ne ubraja se u rok iz st. 1. ovog članka.

Članak 32.
Službenik i namještenik ima pravo na jednu dvanaestinu godišnjeg odmora za svaki navršeni mjesec dana rada:
-	ako u kalendarskoj godini u kojoj je zasnovao radni odnos nije ostvario pravo na puni godišnji odmor jer nije proteklo šest mjeseci neprekidnog rada,
-	ako mu radni odnos prestaje prije nego navrši šest mjeseci neprekidnog rada.

Članak 33.
Godišnji odmor od 20 radnih dana uvećava se prema pojedinačno određenim mjerilima, s obzirom na:

1. UVJETE RADA		
- rad na poslovima s otežanim ili posebnim uvjetima rada	3 dana	
- rad u smjenama ili redovni rad subotom, nedjeljom, blagdanima i neradnim danima određenim zakonom	2 dana	

2. SLOŽENOST POSLOVA		
- djelatnicima VSS	4 dana	
- djelatnicima VŠS	3 dana	
- djelatnicima SSS	2 dana	
- djelatnicima NSS	1 dan	

3. DUŽINU RADNOG STAŽA		
- od 5 do 15 godina radnog staža	2 dana	
- od 15 do 25 godina radnog staža	4 dana	
- od 25 do 35 godina radnog staža	5 dana	
- od 35 do više godina radnog staža	6 dana	

4. SOCIJALNE UVJETE		
- roditelju, posvojitelju ili staratelju s jednim malodobnim djetetom 	2 dana	
- roditelju, posvojitelju ili staratelju za svako daljnje malodobno dijete još po	1 dan	
- roditelju, posvojitelju ili staratelju djeteta s invaliditetom, bez obzira na ostalu djecu	3 dana	
- osobi s invaliditetom 	2 dana	

5. OSTVARENE REZULTATE		
- službenici koji su ocijenjeni ocjenom „odličan“	3 dana	
- službenici koji su ocijenjeni ocjenom „vrlo dobar“	2 dana	
- službenici koji su ocijenjeni ocjenom „dobar“	1 dan	

Ukupno trajanje godišnjeg odmora određuje se na način da se 20 radnih dana uveća za zbroj svih dodatnih dana utvrđenih točkama 1. do 5. stavka 1. ovog članka, ali sveukupno ne može biti duže od 30 radnih dana.
Članak 34.
Vrijeme korištenja godišnjeg odmora utvrđuje se planom korištenja godišnjih odmora.	       Plan godišnjih odmora donosi općinski načelnik ili osoba koju on ovlasti, a nakon prethodno pribavljenog mišljenja pročelnika vodeći računa o želji svakog pojedinog službenika ili namještenika. Plan se donosi na početku kalendarske godine, a najkasnije do 15. svibnja.
Članak 35.
Plan korištenja godišnjeg odmora sadrži:
-	ime i prezime službenika ili namještenika,
-	radno mjesto,
-	ukupno trajanje godišnjeg odmora,
-	vrijeme korištenja godišnjeg odmora.

Članak 36.
Na osnovi Plana korištenja godišnjeg odmora pročelnik ili službena osoba kojoj je rješavanje o tome utvrđeno opisom poslova radnog mjesta donosi za svakog službenika i namještenika posebno rješenje kojim mu utvrđuje trajanje godišnjeg odmora mjerilima iz ovog Pravilnika, ukupno trajanje godišnjeg odmora te vrijeme korištenja istoga.
Rješenje iz st. 1. ovog članka donosi se najkasnije 15 dana prije početka korištenja godišnjeg odmora.

Članak 37.
Protiv rješenja o korištenju godišnjeg odmora službenici i namještenici mogu izjaviti žalbu općinskom načelniku u roku od 15 dana od dana dostave rješenja.

Članak 38.
Službenici i namještenici mogu koristiti godišnji odmor u neprekidnom trajanju ili u dva dijela.
Ako službenik ili namještenik koristi godišnji odmor u dva dijela, prvi dio mora biti u trajanju od najmanje 12 radnih dana neprekidno i mora se koristiti tijekom kalendarske godine za koju ostvaruje pravo na godišnji odmor.
Drugi dio godišnjeg odmora mora se iskoristiti najkasnije do 30. lipnja iduće godine.

Članak 39.
Godišnji odmor odnosno prvi dio godišnjeg odmora, koji je prekinut ili nije korišten u kalendarskoj godini u kojoj je stečen zbog bolesti ili porodiljskog dopusta, službenik ili namještenik ima pravo koristiti do 30. lipnja iduće godine pod uvjetom da je radio najmanje 6 mjeseci u godini koja prethodi godini u kojoj se vratio na rad.
Službenici i namještenici koji zbog mobilizacije u Hrvatsku vojsku ili zbog radne obveze nisu koristili godišnji odmor nakon razvojačenja ili nakon prestanka radne obveze, imaju pravo koristiti neiskorišteni godišnji odmor iz prethodne godine.
Vrijeme korištenja godišnjeg odmora iz st. 1. i 2. ovog članka određuje načelnik ili osoba koju on ovlasti.

Članak 40.
Službenik i namještenik ima pravo koristiti dva puta po jedan dan godišnjeg odmora prema svom zahtjevu i u vrijeme koje sam odredi, ali je o tome dužan obavijestiti neposredno nadređenog najmanje jedan dan prije.

Članak 41.
Službenik i namještenik ima pravo na dopust uz naknadu plaće (plaćeni dopust) u jednoj kalendarskoj godini u slijedećim slučajevima:

zaključenje braka	5 radnih dana	
rođenje djeteta	5 radnih dana	
smrti supružnika, djeteta, roditelja i unuka	5 radnih dana	
smrti brata ili sestre, djeda ili bake te roditelja supružnika	2 radna dana	
selidbe u istom mjestu stanovanja	1 radni dan	
selidbe u drugo mjesto stanovanja	3 radna dana	
kao dobrovoljni davatelj krvi	2 radna dana	
teške bolesti supružnika, djeteta ili roditelja              	3 radna dana	
polaganje državnog stručnog ispita	7 radnih dana	
nastupanje u kulturnim i športskim priredbama	1 radni dan	
sudjelovanje na sindikalnim susretima, seminarima, obrazovanju i sl.	2 radna dana	
elementarne nepogode koja je neposredno zadesila službenika ili namještenika	5 radnih dana	

Članak 42.
Za vrijeme stručnog ili općeg školovanja, osposobljavanja ili usavršavanja, službeniku i namješteniku može se odobriti godišnje do 7 radnih dana plaćenog dopusta za pripremanje i polaganje ispita.

V. OSTALA MATERIJALNA PRAVA SLUŽBENIKA I NAMJEŠTENIKA

Članak 43.
Službenici i namještenici su kolektivno osigurani od posljedica nesretnog slučaja za vrijeme obavljanja službe odnosno rada, kao i u slobodnom vremenu, tijekom 24 sata.

Članak 44.
Prilikom odlaska u mirovinu službenik i namještenik ima pravo na otpremninu u iznosu pet prosječnih mjesečnih plaća koje je ostvario u proteklih 12 mjeseci. 

VI. PRIJELAZNE I ZAVRŠNE ODREDBE

Članak 45.
Pitanja koja nisu regulirana ovim Pravilnikom, reguliraju se važećim Zakonom o službenicima i namještenicima u lokalnoj i područnoj (regionalnoj) samoupravi, važećim kolektivnim ugovorom koji uređuje prava i obveze lokalnih službenika i namještenika i odgovarajućim Zakonom.

Članak 46.
Službenici i namještenici zaposleni u Općini Cerna u trenutku donošenja ovog Pravilnika, rasporedit će se na radna mjesta utvrđena Pravilnikom, ovisno o stručnoj spremi i poslovima koje su do sada obavljali, bez provedbe natječaja.

Članak 47.
Stupanjem na snagu ovog Pravilnik o unutarnjem redu Jedinstvenog upravnog odjela Općine Cerna ("Službeni vjesnik" Vukovarsko-srijemske županije, br. 1/19), Odluka o izmjeni i dopuni Pravilnika o unutarnjem redu Jedinstvenog upravnog odjela Općine Cerna ("službeni vjesnik" Vukovarsko-srijemske županije, br. 16/21) i Odluka o izmjeni i dopuni Pravilnika o unutarnjem redu Jedinstvenog upravnog odjela Općine Cerna ("Službeni vjesnik" Vukovarsko-srijemske županije, br. 17/21).

Članak 48.
Ovaj Pravilnik stupa na snagu osmi dan od dana objave, a objavit će se u „Službenom vjesniku“ Vukovarsko-srijemske županije.

OPĆINKI NAČELNIK
Josip Štorek

SISTEMATIZACIJA RADNIH MJESTA
u Jedinstvenom upravnom odjelu Općine Cerna

U Jedinstvenom upravnom odjelu Općine Cerna utvrđuju se sljedeća radna mjesta:

Redni broj radnog mjesta	Naziv radnog mjesta	Broj izvršitelja	
1.	Pročelnik Jedinstvenog upravnog odjela	1	
2.	Viši stručni suradnik za opće i pravne poslove	1	
3.	Viši stručni suradnik za financije	1	
4.	Viši stručni suradnik za gospodarstvo	1	
5.	Viši stručni suradnik za nabavu i projekte	1	
6.	Računovodstveni-knjigovodstveni referent	1	
7.	Administrativni tajnik	1	
8.	Referent - komunalni redar	1	
9.	Komunalni radnik-grobar	4	

1.Radno mjesto broj: 1

Osnovni podaci o radnom mjestu:
Kategorija: I.
Potkategorija: Glavi rukovoditelj
Klasifikacijski rang: 1.

Naziv: PROČELNIK JEDINSTVENOG UPRAVNOG ODJELA

Broj izvršitelja:1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. Rukovodi Jedinstvenim upravnim odjelom, organizira i usklađuje rad Jedinstvenog upravnog odjela u skladu sa zakonom i drugim propisima, donosi rješenja u predmetima prava i obveza službenika Jedinstvenog upravnog odjela, surađuje s tijelima državne uprave, tijelima lokalne i regionalne (područne) samouprave i drugim institucijama	

25	
2. Prati stanje iz djelokruga Jedinstvenog upravnog odjela i predlaže odgovarajuće mjere, pomaže službenicima Jedinstvenog upravnog odjela na najsloženijim poslovima, obavlja poslove vezane uz službeničke odnose, izrađuje godišnji plan prijema u službu.	
15	
3. Poduzima mjere za osiguranje učinkovitosti u radu, brine o stručnom osposobljavanju i usavršavanju zaposlenika i o urednom i pravilnom korištenju imovine i sredstava za rad te poduzima mjere za utvrđivanje odgovornosti za povredu službene dužnosti.
Provodi mjere za utvrđivanje odgovornosti za povrede službene dužnosti.	

10	
4. Obavlja poslove u svezi pripremanja sjednica općinskog vijeća, izrađuje nacrte i prijedloge akata za općinsko vijeće i općinskog načelnika te brine o zakonitom radu općinskog vijeća	
10	
5.Obavlja stručne i savjetodavne poslove vezane uz sudjelovanje općine u imovinsko-pravnim postupcima te obavlja stručne i savjetodavne poslove vezano uz raspolaganje imovinom općine. 	
10	
6. Izrađuje nacrte općih akata.	10	
7. Vodi brigu o provedbi Programa raspolaganja poljoprivrednim zemljištem, te vodi evidenciju i prati naplatu zakupa i prodaje poljoprivrednog zemljišta 	10	
8. Obavlja druge poslove po nalogu općinskog načelnika	10	

Opis razine standardnih mjerila za klasifikaciju radnih mjesta

Potrebno stručno znanje	Magistar struke ili stručni specijalist ekonomske, pravne ili tehničke struke, najmanje jedna godina radnog iskustva na odgovarajućim poslovima. Organizacijske sposobnosti, komunikacijske vještine potrebne za uspješno upravljanje upravnim tijelom ili unutarnjem ustrojstvenom jedinicom upravnog tijela.
Položen stručni ispit za upravljanje dokumentarnim i arhivskim gradivom izvan Arhiva.	
Složenost poslova	Stupanj složenosti posla najviše razine koji uključuje planiranje, vođenje i koordiniranje povjerenih poslova, doprinos razvoju novih koncepata, te rješavanje strateških zadaća.	
Samostalnost u radu	Stupanj samostalnosti koji uključuje samostalnost u radu i odlučivanju o najstručnijim stručnim pitanjima, ograničenu samo općim smjernicama vezanima uz utvrđenu politiku upravnoga tijela.	
Stupanj suradnje sa drugim tijelima i komunikacije sa strankama	Stupanj odgovornosti koji uključuje najvišu materijalnu, financijsku odgovornost za zakonitost rada i postupanja, uključujući široku nadzornu i upravljačku odgovornost. Najviši stupanj utjecaja na donošenje odluka koje imaju znatan učinak na određivanje politike i njezinu provedbu.	
Stupanj odgovornosti i utjecaj na donošenje odluka	Stalna stručna komunikacija unutar i izvan upravnog tijela od utjecaja na provedbu plana i programa upravnoga tijela.	

2.radno mjesto broj: 2
Osnovni podaci o radnom mjestu:
Kategorija: II.
Potkategorija: viši stručni suradnik
Klasifikacijski rang: 6.

Naziv: VIŠI STRUČNI SURADNIK ZA OPĆE I PRAVNE POSLOVE

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. Prati propise iz nadležnosti Jedinstvenog upravnog odjela, te prati provođenje pozitivnih propisa Republike Hrvatske	10	
2. Izrađuje akte iz djelokruga Jedinstvenog upravnoga odjela, samostalno provodi upravni postupak i rješava  najsloženije upravne i ostale predmeta iz nadležnosti Općine, sudjeluje u izradi prijedloga akata iz djelokruga rada Odjela koje donosi Općinsko vijeće.	10	
3. Izrađuje i sudjeluje u izradi izvješća, programa i drugih akata  iz djelokruga rada Općine.	10	
4. Izrađuje prijedloge općih akata komunalnog gospodarstva.	10	
5. Vodi upravni postupak, rješava i potpisuje rješenja o komunalnom doprinosu, komunalnoj naknadi, naknadi za zadržavanje nezakonito izgrađenih zgrada u prostoru te vodi evidenciju o naplati prihoda od komunalnog doprinosa, komunalne naknade, naknade za zadržavanje nezakonito izgrađenih zgrada u prostoru.	
25	
6. Izdaje rješenje o grobnoj naknadi, te vrši upise u grobni očevidnik.	15	
7. Surađuje u pripremi i provedbi postupka javne nabave.	10	
8. Po potrebi pruža stručnu pomoć radnim tijelima Općinskog vijeća, načelnika te obavlja i druge stručne poslove po nalogu pročelnika Jedinstvenog upravnog odjela.	10	

Opis razine standardnih mjerila za klasifikaciju radnih mjesta

Potrebno stručno znanje	magistar struke ili stručni specijalist pravne struke, najmanje jedna godina radnog iskustva na odgovarajućim poslovima;	
Složenost poslova	stupanj složenosti posla koji uključuje stalne složenije upravne i stručne poslove unutar upravnoga tijela	
Samostalnost u radu	stupanj samostalnosti koji uključuje obavljanje poslova uz redoviti nadzor i upute nadređenog službenika	
Stupanj suradnje sa drugim tijelima i komunikacije sa strankama	stupanj odgovornosti koji uključuje odgovornost za materijalne resurse s kojima službenik radi, te pravilnu primjenu utvrđenih postupaka i metoda rada	
Stupanj odgovornosti i utjecaj na donošenje odluka	stupanj stručnih komunikacija koji uključuje komunikaciju unutar nižih unutarnjih ustrojstvenih jedinica te povremenu komunikaciju izvan državnog tijela u svrhu prikupljanja ili razmjene informacija, poznavanje rada na PC-u	

3.radno mjesto broj: 3
Osnovni podaci o radnom mjestu:
Kategorija: II.
Potkategorija: viši stručni suradnik
Klasifikacijski rang: 6.

Naziv: VIŠI STRUČNI SURADNIK ZA FINANCIJE

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. Izrađuje i sudjeluje u izradi proračuna, obračuna proračuna i izvješća, prati izvršenje proračuna, prati ostvarenje prihoda i rashoda, isplate iz proračuna te obavlja ostale financijske poslove vezane uz proračun. 
Izrađuje i sudjeluje u izradi najsloženijih stručnih materijala iz područja proračuna.           	
30	
2. Obavlja stručne poslove koji se odnose na knjigovodstvo i knjigovodstvenu evidenciju, računovodstvo i računovodstvenu evidenciju, knjiženja. 	20	
3.Prati naplatu prihoda i primitaka i izvršavanje rashoda i izdataka, prikuplja i obrađuje podatke vezane za izvršavanje proračuna kontrolira zakonitu uporabu sredstava po financijskim planovima, te nadzire namjensko i racionalno trošenje sredstava dodijeljenih iz proračuna Općine.	
20	
4. Vodi analitičke evidencije kupaca i dobavljača na temelju ulaznih računa, izlaznih računa i izvadaka računa.
Vodi evidenciju ulaznih i izlaznih računa, te ažurira plaćanje i naplatu istih. Vodi blagajničko poslovanje. Izrađuje završno financijsko izvješće.
	20	
5. Surađuje u pripremi i provedbi postupka javne nabave	5	
6. Prati propise značajne za potrebe radnog mjesta, te obavlja i druge poslove po nalogu pročelnika Jedinstvenog upravnog odjela	5	

Opis razine standardnih mjerila za klasifikaciju radnih mjesta

Potrebno stručno znanje	magistar struke ili stručni specijalist ekonomske struke, najmanje jedna godina radnog iskustva na odgovarajućim poslovima
	
Složenost poslova	stupanj složenosti posla koji uključuje stalne složenije upravne i stručne poslove unutar upravnoga tijela	
Samostalnost u radu	stupanj samostalnosti koji uključuje obavljanje poslova uz redoviti nadzor i upute nadređenog službenika	
Stupanj suradnje sa drugim tijelima i komunikacije sa strankama	stupanj odgovornosti koji uključuje odgovornost za materijalne resurse s kojima službenik radi, te pravilnu primjenu utvrđenih postupaka i metoda rada	
Stupanj odgovornosti i utjecaj na donošenje odluka	stupanj stručnih komunikacija koji uključuje komunikaciju unutar nižih unutarnjih ustrojstvenih jedinica te povremenu komunikaciju izvan državnog tijela u svrhu prikupljanja ili razmjene informacija, poznavanje rada na PC-u

4.radno mjesto broj:4
Osnovni podaci o radnom mjestu:
Kategorija: II.
Potkategorija: viši stručni suradnik
Klasifikacijski rang: 6.

Naziv: VIŠI STRUČNI SURADNIK ZA GOSPODARSTVO

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1.Prati propise iz nadležnosti Jedinstvenog upravnog odjela, te prati provođenje pozitivnih propisa Republike Hrvatske, izrađuje akte iz djelokruga upravnoga tijela, samostalno provodi upravni postupak i rješava najsloženije upravne i ostale predmeta iz nadležnosti Jedinstvenog upravnog odjela.	10	
2. Obavlja poslove vezane za sufinanciranje rada udruga sukladno Zakonu i Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.	10	
3. Obavlja stručne i druge poslove u području društvenih djelatnosti (predškolski odgoj i obrazovanje, kultura, šport, socijalna skrb), surađuje s udrugama koje djeluju na području Općine.	15	
4. Surađuje u izradi financijskih planova korisnika proračunskih sredstava iz oblasti društvenih djelatnosti, koje u cijelosti ili dijelom financira općina, prati ostvarenje tih planova, te nadzire namjensko i računalno trošenje sredstava dodijeljenih iz proračuna Općine.	10	
5. Sudjeluje u stručnim poslovima koji se odnose na knjigovodstvo i knjigovodstvenu evidenciju, računovodstvo i računovodstvenu evidenciju.	10	
6. Sudjeluje u izradi proračuna, obračuna proračuna i izvješća, prati izvršenje proračuna, prati ostvarenje prihoda i rashoda, isplate iz proračuna te obavlja ostale financijske poslove vezane uz proračun. Izrađuje i sudjeluje u izradi najsloženijih stručnih materijala iz područja proračuna.           	10	
7. Obavlja stručne i administrativne poslove vezane uz kandidiranje projekata općine za financiranje od strane europskih i drugih fondova, obavlja poslove vezane uz financijsku kontrolu provedbe projekata, surađuje s nadležnim institucijama i drugim tijelima  vezano uz  pripremu projekata te obavlja i druge srodne poslove iz navedenog djelokruga rada 
Obavlja stručne poslove povezane s praćenjem izrade i analize studija, elaborata i drugih dokumenata u procesu kandidiranja projekata za financiranje putem programa Europske unije i drugih oblika financiranja, te vodi bazu podataka o projektima Općine i EU projektima na području Općine.	10	
8. Vodi evidenciju nekretnina i druge imovine Općine te sudjeluje u izradi prijedloga mjera za gospodarenje tom imovinom.
Vodi evidenciju i naplatu zakupa kroz naknade za korištenje državnog poljoprivrednog zemljišta.	10	
9. Surađuje u pripremi i provedbi postupka javne nabave.	10	
10. Pruža stručnu pomoć radnim tijelima Općine, načelnika, te obavlja i druge stručne poslove po nalogu pročelnika Jedinstvenog upravnog odjela.	5	

Opis razine standardnih mjerila za klasifikaciju radnih mjesta

Potrebno stručno znanje	magistar struke ili stručni specijalist ekonomske struke, najmanje jedna godina radnog iskustva na odgovarajućim poslovima
	
Složenost poslova	stupanj složenosti posla koji uključuje stalne složenije upravne i stručne poslove unutar upravnoga tijela	
Samostalnost u radu	stupanj samostalnosti koji uključuje obavljanje poslova uz redoviti nadzor i upute nadređenog službenika	
Stupanj suradnje sa drugim tijelima i komunikacije sa strankama	stupanj odgovornosti koji uključuje odgovornost za materijalne resurse s kojima službenik radi, te pravilnu primjenu utvrđenih postupaka i metoda rada	
Stupanj odgovornosti i utjecaj na donošenje odluka	stupanj stručnih komunikacija koji uključuje komunikaciju unutar nižih unutarnjih ustrojstvenih jedinica te povremenu komunikaciju izvan državnog tijela u svrhu prikupljanja ili razmjene informacija, poznavanje rada na PC-u	

5.radno mjesto broj:5
Osnovni podaci o radnom mjestu:
Kategorija: II.
Potkategorija: viši stručni suradnik
Klasifikacijski rang: 6.

Naziv: VIŠI STRUČNI SURADNIK ZA NABAVU I PROJEKTE

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla	
1.	Praćenje natječaja za provedbu mjera i projekata financiranih iz nacionalnih i EU izvora.
Provodi projekte koji se financiraju iz fondova ili programa Europske unije.
Odgovoran je za provedbu projekata kojeg vodi.	25	
2.	Poslovi pripreme i vođenja projekata, izvještavanje i suradnja s nadzornim i provedbenim tijelima. Odgovoran za provođenje svih potrebnih izvještaja o provedbi projekta.	20	
3.	Planira i priprema radionice i treninge za različite sudionike.	10	
4.	Nadzire provedbu projekata u cjelini i rješava sve probleme koji se pojave pri provedbi projekta.	10	
5.	Surađuje sa tijelima jedinicama lokalne uprave i samouprave te nadležnim ministarstvima.	10	
6.	Surađuje u pripremi i provedbi postupka javne nabave.	10	
7.	Obavlja i druge poslove po nalogu pročelnika jedinstvenog upravnog odjela	5	

Opis razine standardnih mjerila za klasifikaciju radnih mjesta
Potrebno stručno znanje	magistar struke ili stručni specijalist ekonomske struke, najmanje jedna godina radnog iskustva na odgovarajućim poslovima	
Složenost poslova	stupanj složenosti posla koji uključuje složenije stručne poslove unutar Jedinstvenog Upravnog odjela	
Samostalnost u radu	stupanj samostalnosti koji uključuje obavljanje poslova uz redoviti nadzor i upute nadređenog službenik	
Stupanj suradnje s drugim tijelima i komunikacije sa strankama	stupanj stručnih komunikacija koji uključuje komunikaciju unutar odsjeka te povremenu komunikaciju izvan Jedinstvenog Upravnog odjela u svrhu prikupljanja i razmjene informacija	
Stupanj odgovornosti i utjecaj na donošenje odluka	stupanj odgovornosti koji uključuje odgovornost za materijalne resurse s kojima službenik radi, pravilnu primjenu utvrđenih postupaka i metoda rada	

6.radno mjesto broj:6
Osnovni podaci o radnom mjestu:
Kategorija: III.
Potkategorija: REFERENT
Klasifikacijski rang: 11.

Naziv: RAČUNOVODSTVENO KNJIGOVODSTVENI REFERENT

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. sudjeluje u izradi proračuna, obračuna proračuna i izvješća, prati ostvarenje prihoda i rashoda, isplate iz proračuna te obavlja ostale financijske poslove vezane uz proračun.	20	
2. obavlja stručne poslove koji se odnose na knjigovodstvo i knjigovodstvenu evidenciju, računovodstvo i računovodstvenu evidenciju, blagajničko poslovanje 	40	
3. uređuje i vodi brigu o zaštiti od požara i tehnoloških eksplozija, civilne zaštite	10	
4. vodi brigu o provedbi Programa raspolaganja poljoprivrednim zemljištem, te vodi evidenciju i prati naplatu zakupa i prodaje poljoprivrednog zemljišta	10	
5. priprema  izvješća, obračun i isplate štete od elementarnih nepogoda	5	
6. vodi evidencije iz područja socijalne skrbi i brine o provedbi socijalnog programa	5	
7. prati propise značajne za potrebe radnog mjesta, te obavlja i druge poslove po nalogu pročelnika Jedinstvenog upravnog odjela	10	

Opis razine standardnih mjerila za klasifikaciju radnih mjesta

Potrebno stručno znanje	srednja stručna sprema ekonomske struke, najmanje jedna godina radnog iskustva na odgovarajućim poslovima;	
Složenost poslova	stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika	
Samostalnost u radu	stupanj samostalnosti koji uključuje stalni nadzor i upute nadređenog službenika	
Stupanj suradnje sa drugim tijelima i komunikacije sa strankama	stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika	
Stupanj odgovornosti i utjecaj na donošenje odluka	stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela, poznavanje rada na PC-u	

7.radno mjesto broj:7
Osnovni podaci o radnom mjestu:
Kategorija: III.
Potkategorija: REFERENT
Klasifikacijski rang: 11.

Naziv: ADMINISTRATIVNI TAJNIK

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. Voditelj pisarnice, vodi prijem i otpremu pošte, upisnike i potrebne evidencije.	10	
2. Obavlja sve poslove uredskog poslovanja, vodi glavne i pomoćne knjige, prima stranke i usmjerava ih nadležnim osobama	10	
3.Vodi poslove arhive preuzimanja, evidentiranja i izrade zapisnika i brine o arhivskom materijalu, vodi evidencije dokumentarnih zbirki i dokumentacije za Hrvatski državni arhiv ARHINET.	
10	
4. Obavlja administrativne poslove i tehničke poslove u vezi pripreme sjednica Općinskog vijeća. 	10	
5. Obavlja informiranje s javnošću, vodi objave na mrežnim stranicama	5	
6. Vodi evidenciju radnika, prijave i odjave, promjene na mirovinsko i zdravstveno osiguranje, vodi evidenciju dolaska radnika na posao, putnih naloga. 	10	
7.Obavlja poslove u svezi stipendiranja i kreditiranja prijevoza učenika i studenata, vodi postupak dodjele naknada po Odluci o jednokratnim novčanim pomoći, te vodi evidenciju korisnika i priprema izvješća nadležnim tijelima 	
10	
8. Obavlja povjerene administrativne poslove u svezi organiziranja i provedbe pojedinih kulturnih manifestacija u Općini.
Komunicira s drugim institucijama i tijelima u cilju pravovremenog obavljanja poslova.	10	
9. priprema  izvješća, obračun i isplate štete od elementarnih nepogoda	10	
10. Vodi evidencije iz područja socijalne skrbi i brine o provedbi socijalnog programa	10	
11. Prati propise značajne za potrebe radnog mjesta, te obavlja i druge poslove po nalogu pročelnika Jedinstvenog upravnog odjela.	5	

Opis razine standardnih mjerila za klasifikaciju radnih mjesta

Potrebno stručno znanje	srednja stručna sprema upravne, ekonomske ili opće struke, najmanje jedna godina radnog iskustva na odgovarajućim poslovima
Položen stručni ispit za upravljanje dokumentarnim i arhivskim gradivom izvan Arhiva.	
Složenost poslova	stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika	
Samostalnost u radu	stupanj samostalnosti koji uključuje stalni nadzor i upute nadređenog službenika	
Stupanj suradnje sa drugim tijelima i komunikacije sa strankama	stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika	
Stupanj odgovornosti i utjecaj na donošenje odluka	stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela;
poznavanje rada na PC-u

8.radno mjesto broj:8
Osnovni podaci o radnom mjestu:
Kategorija: III.
Potkategorija: REFERENT
Klasifikacijski rang: 11.

Naziv: REFERENT-KOMUNALNI REDAR

Broj izvršitelja: 1

OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1.Nadzire provođenje odluka i akata iz oblasti komunalnog gospodarstva te uspostavlja i održava komunalni red, te vodi upravni postupak i donosi rješenja sukladno Zakonu o komunalnom gospodarstvu.
Izriče novčane kazne, mjere upozorenja i druge prekršajne sankcije. 
Optužni prijedlog za prekršaj propisan Zakonom o komunalnom gospodarstvu ili Odlukom o komunalnom redu koji u nadzoru utvrdi komunalni redar podnosi upravno tijelo.	20	
2. Nadzire rad poslovnih subjekata koji obavljaju komunalne djelatnosti, obavlja nadzor nad održavanjem javnih površina i groblja.
	15	
3. Prati stanje objekata i uređaja komunalne infrastrukture i opreme. 
U provedbi nadzora nad provedbom odluke o komunalnom redu traži i pregledava isprave na temelju kojih utvrđuje identitet stranaka prilikom nadzora, uzima izjave da utvrđuje činjenice, prikuplja dokaze i utvrđuje činjenično stanje (fotografiranjem, snimanjem) obavlja i druge radnje u svrhu provedbe nadzora.	                  15	
4. Obavlja nadzor nad održavanjem objekata u vlasništvu Općine te vodi brigu o održavanju službenih vozila, nadzire rad poslovnih subjekata koji obavljaju poslove iz područja komunalnih djelatnosti koje se obavljaju na području Općine	10	
5. Provodi nadzor na provedbom općih akata koja donose predstavnička tijela jedinice lokalne samouprave u skladu sa Zakonom o zaštiti životinja, vodi evidenciju o udomljenim psima.	10	
6. Po potrebi obilazi teren radi utvrđivanja stvarnog stanja za obračun komunalne naknade.	10	
7.Obavlja poslove poljoprivrednog redara sukladno Zakonu o poljoprivrednom zemljištu.	10	
8. Prati propise od značaja za potrebe radnog mjesta, surađuje s nadležnim institucijama, državnim tijelima i službama jedinica lokalne i područne (regionalne) samouprave te obavlja i druge srodne poslove iz svog djelokruga rada po nalogu pročelnika Jedinstvenog upravnog odjela.	10	

Opis razine standardnih mjerila za klasifikaciju radnih mjesta

Potrebno stručno znanje	srednja stručna sprema  upravne, ekonomske, tehničke struke, najmanje jedna godina radnog iskustva na odgovarajućim poslovima	
Složenost poslova	stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika	
Samostalnost u radu	stupanj samostalnosti koji uključuje stalni nadzor i upute nadređenog službenika	
Stupanj suradnje sa drugim tijelima i komunikacije sa strankama	stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika	
Stupanj odgovornosti i utjecaj na donošenje odluka	stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela,  poznavanje rada na PC-u,	

9.radno mjesto broj:9
Osnovni podaci o radnom mjestu:
Kategorija: III.
Potkategorija: NAMJEŠTENICI
Klasifikacijski rang: 11.

Naziv: Komunalni radnik-grobar

Broj izvršitelja: 4

                           OPIS POSLOVA RADNOG MJESTA

Opis poslova radnog mjesta	Približan postotak vremena potreban za obavljanje pojedinog posla (%)	
1. održava javne površine košenjem	60	
2. vrši sve radnje vezane uz sahranu pokojnika na mjesnim grobljima	30	
3. izvršava sve ostale komunalne poslove po nalogu pročelnika Jedinstvenog upravnog odjela	10	

            Opis razine standardnih mjerila za klasifikaciju radnih mjesta
Potrebno stručno znanje	 niža stručna sprema ili osnovna škola;
	
Složenost poslova	stupanj složenosti posla koji uključuje jednostavne i standardizirane pomoćno-tehničke poslove	
Samostalnost u radu		
Stupanj suradnje sa drugim tijelima i komunikacije sa strankama	
	
Stupanj odgovornosti i utjecaj na donošenje odluka	stupanj odgovornosti koji uključuje odgovornost za materijalne resurse s kojima radi.